b'\n_START_ARTICLE_\nEdvard VIII av Storbritannia\n_START_SECTION_\nEkteskap\n_START_PARAGRAPH_\nEn konstitusjonell krise oppsto i november 1936 da Edvard \xc3\xb8nsket \xc3\xa5 gifte seg med den amerikanske Wallis Simpson, som hadde v\xc3\xa6rt gift to ganger tidligere. Siden hun var fraskilt, var det uakseptabelt for s\xc3\xa5vel regjeringen som folket at hun kunne bli dronning. Den 11. desember 1936 abdiserte Edvard og flyttet til Frankrike. _NEWLINE_Den 8. mars 1937 fikk han av sin bror og etterf\xc3\xb8lger, Georg VI av Storbritannia, tittelen Hertug av Windsor (Duke of Windsor), en tittel som gikk i graven med ham. Edvard og Mrs Simpson giftet seg den 3. juni 1937 i en privat seremoni n\xc3\xa6r Tours i Frankrike.\n_START_SECTION_\nTidlig liv\n_START_PARAGRAPH_\nEdvard ble f\xc3\xb8dt den 23. juni 1894 i palasset White Lodge i Richmond Park, i utkanten av London, under oldemoren dronning Viktorias regjeringstid. Foreldrene var p\xc3\xa5 denne tiden hertug og hertuginne av York. Hans mor, Mary, var den eldste datteren til hertugen og hertuginnen av Teck (Franz og Maria Adelaide). Som oldebarn av monarken i mannlig nedstigende linje ble Edward titulert som Hans Kongelige H\xc3\xb8yhet Prins Edward av York og var tredjemann i arvef\xc3\xb8lgen, etter sin bestefar og far. _NEWLINE_Han ble d\xc3\xb8pt Edward Albert Christian George Andrew Patrick David i Green Drawing Room i White Lodge den 16. juli 1894, av Edward White Benson, erkebiskop av Canterbury. Hans navn ble valgt til minne om hans avd\xc3\xb8de onkel Edward, i familien kalt \xc2\xabEddy\xc2\xbb, og hans oldefar kong Christian IX av Danmark. Albert ble tatt med etter forslag fra dronning Viktoria, og de siste fire navnene \xe2\x80\x93 George, Andrew, Patrick og David \xe2\x80\x93 viste til skytshelgnene av England, Skottland, Irland og Wales. Navnet David ble alltid brukt i hans omgangskrets. _NEWLINE_Som skikken var i de fleste overklassehjem, overlot foreldrene mye av oppdrageransvaret til barnepiker, guvernanter og husl\xc3\xa6rere. En av Edvards f\xc3\xb8rste guvernanter mishandlet ham ved \xc3\xa5 klype ham f\xc3\xb8r han skulle treffe sine foreldre. Hans stadige gr\xc3\xa5t og misn\xc3\xb8ye im\xc3\xb8te med foreldrene f\xc3\xb8rte ofte til at hertugen og hertuginnen viste Edvard og guvernanten bort. Etter hvert ble forholdet avdekket og guvernanten mistet jobben. _NEWLINE_Edvards far skal ha v\xc3\xa6rt kj\xc3\xa6rlig mot sine barn, til tross for at han sverget til en oppdragelse med streng disiplin. Folket oppfattet ofte moren Mary som en streng og alvorlig kvinne, men overfor barna var hun mer lettsindig. Edvard skriver senere i sine memoarer om da han og s\xc3\xb8sknene serverte toast med rumpetroll som p\xc3\xa5legg til sin franskl\xc3\xa6rer. Moren moret seg da dette kom for dagen, og lovte dem \xc3\xa5 holde p\xc3\xa5 hemmeligheten.\n_START_SECTION_\nUtdanning\n_START_PARAGRAPH_\nEdvard fikk hjemmeundervisning av Helen Bricka. Da foreldrene gjorde en ni m\xc3\xa5neder lang rundreise i Det britiske imperiet etter dronning Viktorias d\xc3\xb8d i 1901, bodde Edvard og hans s\xc3\xb8sken sammen med besteforeldrene, dronning Alexandra og kong Edvard VII, som over\xc3\xb8ste dem med oppmerksomhet og hengivenhet. Etter at foreldrene kom tilbake ble Edvards oppdragelse tatt h\xc3\xa5nd om av to menn, Frederick Finch og Henry Hansell. De to sto for st\xc3\xb8rsteparten av s\xc3\xb8skenflokkens oppdragelse. _NEWLINE_Hansell var l\xc3\xa6remesteren til Edvard fram til litt f\xc3\xb8r han fylte 13. Hansell \xc3\xb8nsket at Edvard skulle f\xc3\xa5 begynne p\xc3\xa5 skole tidligere enn dette, men faren var uenig. Edvard gjennomf\xc3\xb8rte opptakspr\xc3\xb8ver til Osborn Naval College, og begynte der i 1907. Han likte seg ikke p\xc3\xa5 denne skolen, og etter to \xc3\xa5r ble han overf\xc3\xb8rt til Royal Naval College ved Dartmouth. Det ble laget et utdanningsprogram for ham, med to \xc3\xa5r p\xc3\xa5 Royal Naval College, etterfulgt av innrullering i Marinen. Kong Edvard VIIs d\xc3\xb8d i 1910, og farens tiltredelse som kong Georg V, gjorde at han ble tronarving og fikk titlene hertug av Cornwall og hertug av Rothesay. En m\xc3\xa5ned senere, p\xc3\xa5 sin 16-\xc3\xa5rsdag, fikk han tittelen fyrste av Wales, og forberedelsene til hans framtid som monark, begynte. _NEWLINE_Han hoppet av marinekurset f\xc3\xb8r avgangseksamenen. I stedet tjenestegjorde han som sj\xc3\xb8kadett i tre m\xc3\xa5neder ombord p\xc3\xa5 slagskipet Hindustan, f\xc3\xb8r han startet p\xc3\xa5 Magdalen College i Oxford, en utdannelse han if\xc3\xb8lge sine biografer ikke var forberedt intellektuelt for. Etter \xc3\xa5tte semestre forlot han Oxford uten vitnem\xc3\xa5l for fullf\xc3\xb8rt utdanning.\n_START_SECTION_\nPrins av Wales\n_START_PARAGRAPH_\nEdvard ble offisielt innsatt som prins av Wales i en seremoni p\xc3\xa5 Caernarvon Castle den 13. juli 1911. Seremonien ble holdt i Wales, som foresl\xc3\xa5tt av den walisiske politikeren David Lloyd George, finansminister for den liberale regjeringen. Lloyd George skisserte en storsl\xc3\xa5tt seremoni som bygde p\xc3\xa5 et walisisk rytteropptog, og han l\xc3\xa6rte ogs\xc3\xa5 Edvard en frase p\xc3\xa5 walisisk. _NEWLINE_Da f\xc3\xb8rste verdenskrig br\xc3\xb8t ut, hadde Edvard n\xc3\xa5dd minimumsalderen for \xc3\xa5 delta i aktiv milit\xc3\xa6rtjeneste, og han var innstilt p\xc3\xa5 \xc3\xa5 melde seg. I juni 1914 hadde han blitt tatt opp i Grenadier Guards. Selv om Edvard var villig til \xc3\xa5 tjenestegj\xc3\xb8re ved frontlinjene, ville ikke forsvarsministeren Herbert Kitchener godta at han ble sendt ut. Begrunnelsen som ble gitt for avgj\xc3\xb8relsen pekte p\xc3\xa5 de alvorlige konsekvensene som ville oppst\xc3\xa5 om han som tronarving skulle bli tatt til fange av fienden eller bli drept. Selv skal han ha svart: - Hva s\xc3\xa5? Jeg har fire br\xc3\xb8dre til!_NEWLINE_Til tross for dette opps\xc3\xb8kte frontlinjene flere ganger og ble vitne til kamphandlinger. For sin innsats mottok han Military Cross i 1916. Den rollen han spilte under krigen gjorde ham popul\xc3\xa6r blant veteranene. Edvard foretok sin f\xc3\xb8rste milit\xc3\xa6re flygning i 1918 og tok senere flygersertifikat.\n_START_SECTION_\nReiser\n_START_PARAGRAPH_\nEdvard utf\xc3\xb8rte mange oppdrag p\xc3\xa5 vegne av sin far, kong Georg V, i 1920-\xc3\xa5ra. Han engasjerte seg spesielt for vitenskapen og i 1926 ble han president for British Association for the Advancement of Science da Universitetet i Oxford var vertskap for den \xc3\xa5rlige generalforsamlingen i foreningen. _NEWLINE_Han bes\xc3\xb8kte ogs\xc3\xa5 de omr\xc3\xa5dene i landet som var mest preget av fattigdom. En kommentar han kom med i den forbindelse - "Something got to be done" - ble ofte sitert, og fikk mange til \xc3\xa5 tro han sto for et sosialt engasjement som han trolig ikke hadde._NEWLINE_I \xc3\xa5rene mellom 1919 og 1935 reiste han p\xc3\xa5 16 turer til ulike deler av Det britiske imperium. Under et bes\xc3\xb8k i Canada i 1919, gikk han til innkj\xc3\xb8p av Bedingfield ranch, ved Pekisko i Alberta. I 1924 donerte han Prince of Wales Trophy til National Hockey League. _NEWLINE_Fra januar til april 1931, la han og broren prins George ut p\xc3\xa5 en 29 000 kilometer lang reise til S\xc3\xb8r-Amerika. Passasjerskipet SS Oropesa tok dem over Atlanterhavet og tilbake til Paris, hvorfra de tok et Imperial Airways-fly som landet i parken ved Windsor Castle.\n_START_SECTION_\nHoldninger\n_START_PARAGRAPH_\nTilv\xc3\xa6relsen som en kjekk ungkar, ofte p\xc3\xa5 reisefot, og det faktum at han var arveprins, gjorde ham til medienes yndling. Han var den mest fotograferte kjendisen p\xc3\xa5 denne tiden.  _NEWLINE_De holdningene prinsen viste overfor unders\xc3\xa5ttene i Det britiske imperiet og de forskjellige folkeslagene ble ikke kommentert noe nevneverdig p\xc3\xa5 den tiden, men senere har hans uttalelser kommet fram i lyset og gjort at hans rykte har blitt ufordret. I 1920 skrev han om aboriginene: \xc2\xabde er de mest frast\xc3\xb8tende form for levende vesener jeg noen sinne har sett!! De er de mest lavtst\xc3\xa5ende blant de kjente former for mennesker og er de n\xc3\xa6rmeste til apekatter\xc2\xbb\n_START_SECTION_\nRomanser\n_START_PARAGRAPH_\nEdvards dametekke og ville livsstil i 1920- og 30-\xc3\xa5ra gjorde statsminister Baldwin, kongen og de som stod ham n\xc3\xa6r bekymret. Alan Lascelles, som var Edwards privatsekret\xc3\xa6r i \xc3\xa5tte av disse \xc3\xa5rene uttalte at \xc2\xabav en eller annen arvelig eller psykologisk \xc3\xa5rsak stoppet hans mentale utvikling opp da han n\xc3\xa5dde ungdoms\xc3\xa5rene\xc2\xbb. Georg V var skuffet over at Edvard ikke ville sl\xc3\xa5 seg til ro og f\xc3\xa5 en familie, og han fant s\xc3\xb8nnens aff\xc3\xa6rer med gifte kvinner frast\xc3\xb8tende. Kongen uttrykte at han s\xc3\xa5 med motvillighet p\xc3\xa5 Edvard som tronarving.  \xc2\xabEtter min d\xc3\xb8d\xc2\xbb, sa kongen, \xc2\xabvil gutten \xc3\xb8delegge seg selv p\xc3\xa5 12 m\xc3\xa5neder\xc2\xbb_NEWLINE_I 1929 skrev magasinet Time om Edvard som trekker i sin svigerinne, Elizabeth, ved \xc3\xa5 kalle henne \xc2\xabQueen Elizabeth\xc2\xbb. Magasinet spurte seg om hun kanskje tenkte over om det var noe i det Edvard skulle ha sagt, at han ville frasi seg tronen ved Georg Vs d\xc3\xb8d, noe som faktisk ville gj\xc3\xb8re henne til dronning.Edvard ble eldre og var fortsatt ugift, men broren og svigerinnen hadde to barn, prinsesse Elizabeth var den eldste, den framtidige dronning Elisabeth II. Georg V favoriserte s\xc3\xb8nnen Albert (\xc2\xabBertie\xc2\xbb), og barnebarnet Elizabeth (\xc2\xabLillibet\xc2\xbb) og sa til en hoffmann: \xc2\xabJeg ber til Gud om at min eldste s\xc3\xb8nn aldri vil gifte seg og at ingenting m\xc3\xa5 komme mellom Bertie og Lilibet og tronen\xc2\xbb._NEWLINE_I 1930 ga Georg V sin s\xc3\xb8nn slottet Fort Belvedere i Windsor Great Park. Her hadde han aff\xc3\xa6rer med en rekke gifte kvinner, blant dem var tekstilarvingen Freda Dudley Ward og Lady Furness, den amerikanske kona til en britisk adelsmann. Det var Lady Furness som introduserte prinsen for sin venninne, amerikaneren Wallis Simpson. Simpson hadde blitt skilt fra sin f\xc3\xb8rste ektemann i 1927, og hennes andre ektemann Ernest Simpson, var en britisk-amerikansk forretningsmann. Det er antatt at Wallis og prinsen ble elskere da Lady Furness var p\xc3\xa5 utenlandsreise, selv om Edvard var urokkelig da han forklarte for sin far at det ikke var snakk om et intimt forhold og at hun ikke var \xc3\xa5 anse som hans elskerinne. Edvards forhold til Simpson svekket det allerede d\xc3\xa5rlige forholdet til faren. Selv om kongeparet hadde m\xc3\xb8tt Simpson p\xc3\xa5 Buckingham Palace i 1935, ville de ikke ta i mot henne senere._NEWLINE_Edvards forhold til en fraskilt amerikansk kvinne f\xc3\xb8rte til s\xc3\xa5 store bekymringer at paret ble fulgt av politifolk fra Special Branch, som skulle unders\xc3\xb8ke av hvilket format forholdet deres var. En rapport beskriver et bes\xc3\xb8k paret hadde i en antikkforretning. Eieren av butikken skal senere ha bemerket at Mrs. Simpson tvinnet prinsen rundt lillefingeren sin. Tanken p\xc3\xa5 at en fraskilt kvinne med en tvilsom fortid ut\xc3\xb8vde s\xc3\xa5 stor p\xc3\xa5virkning p\xc3\xa5 arveprinsen f\xc3\xb8rte til store bekymringer for myndighetene.\n_START_SECTION_\nKonge\n_START_PARAGRAPH_\nKong Georg V d\xc3\xb8de den 20. januar 1936, og Edvard tok over som kong Edvard VIII. Neste dag br\xc3\xb8t han med kongelig sedvane i det han iakttok den offentlige kongskunngj\xc3\xb8ringen fra et vindu i St. James\'s Palace. Den fortsatt gifte Simpson sto sammen med ham._NEWLINE_Edvard ble den f\xc3\xb8rste britiske monarken som reiste med fly. Det skjedde da han fl\xc3\xb8y fra Sandringham til London for \xc3\xa5 delta i Accession Council.  _NEWLINE_Etter abdiskasjonen levde Edvard og hans kone et klassisk jetsetliv uten noen meningsfylte oppgaver.'